सर्मा बिथांआ खौरांगिरिफोरनि सिगांआव बुङोदि, “एजिपि दोलोनि सान्थौफोरा नोगोरारि (सोदांनाय) बिल 2016 खौ लानानै सोलायनायबादि जोंनि बिजेपि दोलोनि सान्थौफोरा जेबो सोलायनाय फैयाखै, लख सभा बिसायखथिनि उनाव जों नोगोरारि सोदांनाय बिलनि जेंनाखौ सुस्रांनो थाखाय एजिपि आरो बिजेपि दोलोनि गेजेराव सावरायगोन, जों थासारिखौ नायनानै जेंनाफोरखौ सुस्रांनो नाजालांगोन, बे बाथ्रायानो जोंनि बिसायखथिनि बिथांखि बिलाइ एबा Vision Document आव थागोन, दासान्दि सुबुंफोरा नोगोरारि (सोदांनाय) बिल 2016 खौ नोजोर होनानै जेबो सोंथि खालामाखै, जोंनि गुबै थांखिआनो जाबाय सा-सान्जा आरो हादोरखौ फोजौखांनानै गुबुन मोनसे थाखोआव गाखोहोनो थाखाय नारेन्ड्र मोडी बिथांखौनो हादोरनि गाहाय मंत्रीनि मासिआव थिसन्नाय”।